**Ч!ехи шаирдиз гуьзел памятник.**

2010 –йисан 11- ноябрдиз Сулейман – Стальский райондин Цмуррин хуьре шад мярекат кьиле фена. Лезгийрин ва вири Дагъустандин советрин девирдин диб ку -тур, вич лап жегьил яшара амаз, яратмишунрин ва машгьурвилин терефрай кьакьан аршдив агакьай шаир, прозаик, фольклорист, публицист, таржумачи Алибег Фатахован 100 йисан юбилейдихъ галаз алакъалу яз, ам хайи хуьре шаирдиз гуьзел памятник ачухна.

Кьиле райондин руководство Имам Музамудинович Яралиев аваз,шаирдин т!вар эбеди яз несилри рик!ел хуьдай ц!ийи крарихъ гелкъвена. Абурукай сад хуьре А.Фа-таховаз памятник хкажун тир, 2-важиблу месэла шаирдин эсеррин тамам к!ват!ал чапдай акъудунихъ галаз алакъалу я.

Алибег Фатахован бюст гьазурайди чи девирдин машгьур художник – скульптор Агьмад Адилович Адилов я. Адаз ихьтин гуьрчег бюст гьазурунай , ам вичин чкадал хкажунай « Цмуррин хуьруьн Гьуьрметлу агьали» лугьудай т!вар гана.

Мирзе Дагъустанли

**Алибег Фатаховаз**

Аяндар яз, я Алибег, чидачирни девирдин гьал?

Акьул- камал аваз зурба, савадсузри ч!урна ви к!вал.

Ви жегьил чан, ам къадирсуз душманариз хьана савкьват,

Хайи Куьре хьанай етим, ширна дагълар, чи махлукьат.

Арифдар яз атанай вун а чи лезги шииратдиз,

Ачух майдан хьанач кьисмет ви ч!аларин муьгьуьббатдиз.

Ингье девир хьана дегиш, эцигнава къе ваз гуьмбет,

Ви пак т!варц!ел къжеч леке, халкьдин патай жеда гьуьрмет.

Хушдиз к!елда а ви «Риза», «Кьат!-кьат! Авур ви зунжурар»…

Заз, Мирзедиз, к!анда пара, Алибег, ви жавагьирар!

А. Фатахов лезги поэзиядин деб хьанвай са адетдилай мад эляч!на. Вири шаирри, гьар шиирдин эхиримжи бейтина вичин т!вар кьазва. Амма А.Фатахова маса адетдал амал ийизва. Гьар са пешекар шаирди хьиз, ада шиирда вичин т!вар кьазвач.

А.Фатахова, са патахъай, лезги халкьдин поэзиядин к!венк!вечи адетар вилик тухуз, муькуь патахъай, ада вичи поэзия ц!ийи тежрибадалди девлетлу ийизва. Ц!ийи тежрибадин чешмени урус литература, мадни тайиндиз лагьайт!а, В.Маяковскийдин поэзия я.

**Дуьз ц!арара**: 1. Бажарагълу шаир, прозаик, таржумачи

3. А.Фатахован буба. 4. А.Фатахован ч!ехи вахан т!вар.

6. А.Фатахован гъвеч!и стха. 7. А.Фатахован уьмуьрдин юлдаш.

8. А.Фатахован руш. 9. Гуьзел гьи хуьруьз тухванай?

10. Гуьзелан уьмуьрдин юлдаш. 11. Гуьзелан руш.

12. Фат!иматан уьмуьрдин юлдаш. 14. Мегьамедан уьмуьрдин юлдаш.

16. Дидедини бубади туьквендиз шейэр гьинай хкизвай?

**Тик ц!арара**: 2. А.Фатахован диде. 5. А.Фатахован гъвеч!и вах.

13. Фат!иматан гада . 15. А.Фатахован дидедихъни бубадихъ авай …

17. Шейэр хкиз Бакудай абуруз ни куьмекдай?18. Туьквен ава лугьуз А.Фатахован буба кулаквилин т!варц!ихъай къутармишайди.

**А.Фатахов ва «Ц!ийи дуьнья».**

**1928**- йисуз республикадин «Ц1ийи дуьнья» газетдив эгеч!дайла, Алибегахъ Бакудин учебно- заводской мастерскойра ва Курхуьруьнни Агъа- Ст!алрин комсомолдин ячейкайра таблигъатчивиле ва агитаторвиле к!валахай тежриба авай.

Газетда к!валахиз эгеч!ай сифтегьан йикъарилай А.Фатахов жегьил республикадин эдебиятдин уьмуьрдиз гьахьзава, Дагъустандин ц!ийиз акьалтзавай медениятдин ва маса векилрихъ галаз таниш жезва.

А.Фатахов сифте газетдин селькор,1928- йисан сентябрдилай жавабдар секретарь хьана.

А.Фатахован яратмишунрин рехъ газетдиз акъатай къейдерилай, макъалай-

рилай, очеркрилай,фельетонрилай башламиш жезва. И эсеррин к!аник ада вичин

жуьреба- жуьре тахаллусар- Юпитер, Верг, Таниш ва мсб.эцигзавай.

Гь.Гьажибекова Алибегакай ик! лагьанай : « А.Фатахов редакциядин к!валахда

тамамвилелди бажарагълу , гзаф къиметлу къуллугъчи я».

Алибег Фатахован литературадал машгъул хьун переводрилай башламиш хьана.

А.Фатахова сифте яз чи литературадиз гьикая , пьеса, поэма ва кьил- эхир авай

вакъиа квай шиир гъанай. А.Фатахован проза ахтармишай Буба Гьажикъулиев гьахъ тир,

ада кхьенай: « Фатахован гьикаяйриз Чеховаз авай хьтин лиризм хас я. Автордин ремар-

каяр, диалогар, мензерайрин шикилар- ибуру вирида ажайиб шиирлу гъуруш тешкил-

зава. Писателдин игитрин жанлу рахунар, мензерайрин шикилар таъсирлу гьиссеривни

къенепатан гьрекатдив ац!анва».